Amaia Ugartemendia

Amaia Ugartemendia Sagartzazu (Idatzi askotan: Ugartamendia Sagarzazu; Errenteria, Gipuzkoa, 1966ko ekainaren 9a -) euskal herritar eskubaloi jokalari ohia da, EMT Pegaso, Porriño eta Akaba Bera Bera eskubaloi taldean aritu zena. Euskal zein Espainiako selekzioarekin jokatu zuen eta 1992ko Olinpiar Jokoetan hartu zuen parte.  

 Bizitza 
Familia ugarikoa da. Neba Mikel Ugartemendia txirrindulari ohia da eta sei haurrideetatik bosgarrena da. Eskubaloiko hastapenak Ereintza Eskubaloi Klubean kadetea zenean garatu zituen. Jaioterriko Orereta Ikastolako zenbait jokalarirekin batera (Reyes Carrere, esaterako), 83-84 denboraldian Espainiako txapeldunordea bihurtu zen Leganes Eskubaloiko jubenilaren aurkako finala galdu ostean.

 Kirol ibilbidea 
Bere ibilbidea Hernani Eskubaloian hasi zuen, Pegaso talde madrildarretik pasatu zen, non independizatu eta eskubaloitik bizitzen hasi zen, ia hamarkada bat geroago, Bidebieta Kirol Kultur Elkartean amaitzeko (gero Bera Bera eskubaloia, 1998an eskubaloi saila Bera Bera Kirol Elkartean sartu ondoren). 2004an erretiratu zen, 37 urterekin, bizkarreko min etengabea zuen eta.

2004an erretiratu zen arren, 2005ean Bera Beraren kamiseta jantzi zuen berriro, talde gipuzkoarrak izan zuen lesio izurritearen ondorioz. Klubeko diziplinan egon arren eta hainbat funtziotan lan egin arren, 40X20ra bueltatu zen hegalean jokatzeko, Esther Larreategiren eta Ziarsoloren bajak betetzeko.

Amaia Ugartamendia Espainiako eskubaloiko jokalari handienetako bat izan zenveta bere ibilbidea titulurik gabe amaitu zuen bere bitrinetan, baina ostean Bera Bera handia izan zenaren oinarriak jartzen lagundu zuen (klubaren lehen titulua Erreginaren Kopan bigarren aldiz erretiratu eta hurrengo urtean lortu zen).

 Euskal selekzioa 
99ko abenduaren 28an, Euskal Autonomia Erkidegoko eskubaloi selekzioarekin, Frantziako selekzioaren aurka jokatu zuen lehen partida ofizialean, lehiatu zen lehen jokalarietako bat izan zen.

 Espainiako selekzioa 
Emakumezkoen eskubaloian aitzindarietako honek 175 partidatan hartu zuen parte Espainiako selekzioarekin eta guztira 382 gol sartu zituen. 1986ko urriaren 28an egin zuen debuta talde nazionalean, Burrianan Islandiaren aurka jokatutako lagunarteko batean (selekzioak 23 eta 7 galdu zuen) eta bere azken partida Kroaziaren aurka izan zen, Moncadan, 2000ko azaroaren 26an.

Munduko txapelketatan bi aldiz hartu zuen parte (1992koa Lituanian eta 1993koa Norvegian), bi B munduko txapelketatan (1988an Dreuxen, Frantzian eta Bulgarian 1987), Europako txapelketa batean, 1998an Holandan, lau Mediterraneoko Jokotan (Damasco 1987, Atenas 1991, Beauçaire 1993an eta Barin 1997an egindako Mediterraneoko Jokoak) eta Europako eta Munduko txapelketetarako zenbait sailkapenetan.

 Bartzelonako Olinpiar Jokoak 
Bartzelona'92n lehiatu zen Espainiako selekzioko jokalarietako bat izan zen Amaia, eta eskubaloiko Espainiako lehenengo 14 jokalarietako bat izan zen. Espainiako talde nazionala Olinpiar Jokoetan lehiatzen zen lehen aldia izan zen. Espainiako taldea zazpigarren geratu zen eta Amaiak diploma olinpikoa lortu zuen.Profile: Amaia Ugartamendía sports-reference.com (Retrieved on 23 January 2014)

 Taldeak 
Talde hauexetan jardun du:

 1985-87: Hernani eskubaloia. Europako Errekopa (85) eta IHF (86) jokatu zituen
 1987-93: EMT Pegaso
 1994-98: Bidebieta Kultur eta Kirol Elkartea
 1998-04: Bera Bera
 2005-06: Akaba Bera Bera

 Aintzatespenak 

 Espainiako Eskubaloi Federazioaren zilarrezko intsignia du.
 Espainiako taldea zazpigarren geratu zen eta diploma olinpikoa lortu zuen.

 Erreferentziak 

 Kanpo estekak 
  Auñamendi Entziklopedia

Kategoria:Errenteriarrak
Kategoria:Gipuzkoako eskubaloi jokalariak
Kategoria:1992ko Udako Olinpiar Jokoetako eskubaloilariak
Kategoria:Bera Bera eskubaloiko jokalariak
Kategoria:Eskubaloi jokalariak